《江州税亭清坐》
宋代·董嗣杲

西郭江头坐午前，春汀裂笛出商船。
才晴旅舍湔裙雨，未晚军营发爨烟。
泥饮自知人共厌，思归相视眼徒穿。
征亭逢著田间老，又说今朝损额钱。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。